# Кеңес хаттамасының қысқаша нысаны: ресімдеу ерекшеліктері

**Хаттаманың қысқаша нысаны**– хаттамалаудың бұл түрі қаралған мәселелер мен қабылданған шешімдер туралы ақпаратты қамтиды. Сондай-ақ, қысқаша хаттамада сөйлеушілердің және қабылданған шешімдерге жауапты адамдардың тегі көрсетіледі. Хаттаманың қысқаша нысаны оқиғаның толық барысын баяндамайды, ол тек жекелеген мәселелер бойынша шешімдер қабылданғаны туралы ақпарат береді.

**Хаттаманың қысқаша нысаны мына жағдайларда жүргізіледі:**

* отырыс жедел сипатта өтіп, қабылданған шешімді талқылау барысын егжей-тегжейлі көрсетпей белгілеу маңызды болғанда;
* мәжілістің стенографиясы жазылғанда, (сөйлеген сөздердің стенограммасы хаттамаға қосымша ұсынылады) немесе дыбыс- немесе бейнежазба жүргізілгенде.

**Хаттамада мынадай ақпарат көрсетіледі:**  
1) кеңес талқылауына шығарылған мәселе;  
2) қаралып отырған мәселені талқылау кезінде сөйлеген адамдардың деректері;  
3) жиналыста қабылданған және бекітілген шешім.

## Хаттаманың қысқаша нысанын дайындау және ресімдеу

Хаттаманың қысқаша нысаны екі бөліктен тұрады – **кіріспе және негізгі**.

*Қысқаша хаттаманың негізгі бөлігі қаралып отырған мәселелердің атауларын және олар бойынша қабылданған шешімдерді қамтиды.*

**Қаралатын мәселелер нөмірленеді**, «**туралы**» сөзімен аяқталады, орта тұсынан басылады және соңғы жолдан төмен бір сызықпен сызылады. Сызықтың астында осы мәселені талқылаған кезде сөз сөйлеген лауазымды тұлғалардың тегі және аты-жөні көрсетіледі. Содан кейін мәселе бойынша қабылданған шешім көрсетіледі.

**Хаттаманың тақырыбына ілік септігінде алқалы қызметтің түрі мен алқалы органның атауы кіреді** (...қызметкерлерінің жиналысы, ... кеңесінің отырысы және т. б.).

Қысқаша хаттама бойынша мәселенің талқылау барысымен, айтылған пікірлермен, ескертулермен, өкімдік бөлігін әзірлеу процесімен, яғни басқарушылық шешімдер мазмұнымен танысу мүмкін емес.

***НАЗАР АУДАРЫҢЫЗ*** *Баяндамалар мен сұрақтарды сөзбе-сөз жазудың қажеті жоқ. Хаттамада баяндамалардың, сұрақтардың және ұсыныстардың жалпы мазмұны беріледі. Шешімдер және басшының жеке орындаушыларға беретін тапсырмалары жазылады.*